**Szarvasgede Község Önkormányzata**

**Képviselő-testületének**

**7. számú nyílt ülés**

**J E G Y Z Ő K Ö N Y V E**

**Készült**: Szarvasgede Község Önkormányzata Képviselő-testületének 2023. július 3-án

 megtartott nyilvános testületi üléséről.

**N a p i r e n d**:

1./ Javaslat Szarvasgede Község Önkormányzata Képviselő-testületének a települési

 hulladékgazdálkodásról szóló önkormányzati rendeletei hatályon kívül helyezésére

 **Előterjesztő**: Kovács Ottó Béla polgármester *9/2023.(VII.4.) rendelet*

2./ Javaslat Szarvasgede Község Önkormányzata Képviselő-testületének a közterület

 használatáról és a köztisztaság fenntartásáról szóló önkormányzati rendelete elfogadására

 **Előterjesztő**: Kovács Ottó Béla polgármester *10/2023.(VII.4.) rendelet*

3./ Javaslat a Pásztó központú háziorvosi ügyeleti szerződés meghosszabbítására

 **Előterjesztő:** Kovács Ottó Béla polgármester *35/2023.(VII.3.) határozat*

4./ Javaslat a Községháza szennyvízrákötésére érkezett ajánlatok elbírálására

 **Előterjesztő:** Kovács Ottó Béla polgármester *36/2023.(VII.3.) határozat*

5./ Javaslat átereszek tisztítására, árok profilozására érkezett ajánlatok elbírálására

 **Előterjesztő:** Kovács Ottó Béla polgármester *37/2023.(VII.3.) határozat*

6./ KIARA SK Bt kérelme haszonbérleti díj elengedésére *38/2023.(VII.3.) határozat*

 **Előterjesztő:** Kovács Ottó Béla polgármester

7./ Egyebek

a.) Önkormányzati tulajdonú Szarvasgede 026/5 és 026/6 hrsz ingatlan haszonbérbeadása

 *39/2023.(VII.3.) határozat*

**Szarvasgede Község Önkormányzata**

**Képviselő-testületének**

**7. számú nyílt ülés**

**J E G Y Z Ő K Ö N Y V E**

**Készült**: Szarvasgede Község Önkormányzata Képviselő-testületének 2023. július 3-án

 megtartott nyilvános testületi üléséről.

**Testületi ülés helye**: Községháza

Szarvasgede, Kossuth L. út 119.

**Jelen vannak:** Kovács Ottó Béla polgármester, Bukovinszki Arnoldné, Divald Szabolcs, önkormányzati képviselők

**Tanácskozási joggal**: dr. Horkai-Tóth Gabriella jegyző

**Jegyzőkönyvvezető:** Varga Anita ügyintéző

Kovács Ottó Béla polgármester megállapítja, hogy az 5 fős testületből 3 fő jelen van, az ülés határozatképes, az ülést megnyitja.

A képviselő-testület az ülés napirendjére tett javaslatot elfogadja, így az ülés napirendje a következő:

**N a p i r e n d**:

1./ Javaslat Szarvasgede Község Önkormányzata Képviselő-testületének a települési hulladékgazdálkodásról szóló önkormányzati rendeletei hatályon kívül helyezésére

2./ Javaslat Szarvasgede Község Önkormányzata Képviselő-testületének a közterület használatáról és a köztisztaság fenntartásáról szóló önkormányzati rendelete elfogadására

3./ Javaslat a Pásztó központú háziorvosi ügyeleti szerződés meghosszabbítására

4./ Javaslat a Községháza szennyvízrákötésére érkezett ajánlatok elbírálására

5./ Javaslat átereszek tisztítására, árok profilozására érkezett ajánlatok elbírálására

6./ KIARA SK Bt kérelme haszonbérleti díj elengedésére

7./ Egyebek

a.) Önkormányzati tulajdonú Szarvasgede 026/5 és 026/6 hrsz ingatlan haszonbérbeadása

**I. NAPIREND:**

**Javaslat Szarvasgede Község Önkormányzata Képviselő-testületének a települési hulladékgazdálkodásról szóló önkormányzati rendeletei hatályon kívül helyezésére**

*(rendelet-tervezet a jegyzőkönyvhöz csatolva)*

**Kovács Ottó Béla polgármester**: Megkérem Jegyző Asszonyt a rendelet-tervezet ismertetésére.

**dr. Horkai-Tóth Gabriella jegyző**: Mivel a hulladékgazdálkodási közszolgáltatási tevékenységet most július 1-től az állam saját hatáskörben a MOL bevonásával koncessziós rendszer bevezetésével látja el, ezért az a jogszabályi felhatalmazás, amit a hulladékról szóló törvény biztosított az önkormányzatok számára hatályát vesztette, ezért már nem állapíthatóak meg a hulladékgazdálkodási közszolgáltatásra vonatkozó szabályok önkormányzati rendeletben. Kizárólag az elhagyott hulladék felszámolásához szükséges intézkedések köre maradt az önkormányzatok hatáskörében, ezért javaslom a korábbi hulladékgazdálkodásról szóló önkormányzati rendelet hatályon kívül helyezését.

A képviselők részéről kérdés, észrevétel nem hangzott el, a polgármester szavazásra bocsátja a rendelet-tervezet elfogadását.

A képviselő-testület 3 igen szavazattal, ellenszavazat, tartózkodás nélkül elfogadja a rendelet-tervezetet.

A polgármester kihirdeti, hogy a képviselő-testület megalkotta az alábbi rendeletét:

**Szarvasgede Község Önkormányzata Képviselő-testületének**

**9/2023.(VI.4.) önkormányzati rendelete**

**a települési hulladékgazdálkodásról szóló önkormányzati rendeletek hatályon kívül helyezéséről**

 *(rendelet a jegyzőkönyvhöz csatolva)*

**II. NAPIREND:**

**Javaslat Szarvasgede Község Önkormányzata Képviselő-testületének a közterület használatáról és a köztisztaság fenntartásáról szóló önkormányzati rendelete elfogadására**

*(rendelet-tervezet a jegyzőkönyvhöz csatolva)*

**dr. Horkai-Tóth Gabriella jegyző:** Igyekeztem egy olyan komplex rendeletet megalkotni, amely nemcsak az elhagyott hulladékra vonatkozó szabályokat, hanem a köztisztasági szabályokat és a közterület használatára vonatkozó szabályokat is részletesebben tartalmazza. Próbáltam egy olyan szabályozást, amely alapján a lakosok is felszólíthatóak például a vízelvezető árkok, átereszek karbantartására.

A képviselők részéről további kérdés, észrevétel nem hangzott el, a polgármester szavazásra bocsátja a rendelet-tervezet elfogadását.

A képviselő-testület 3 igen szavazattal, ellenszavazat, tartózkodás nélkül elfogadja a rendelet-tervezetet.

A polgármester kihirdeti, hogy a képviselő-testület megalkotta az alábbi rendeletét:

**Szarvasgede Község Önkormányzata Képviselő-testületének**

**10/2023.(VII.4.) önkormányzati rendelete**

**a közterület használatáról és a köztisztaság fenntartásáról**

*(rendelet a jegyzőkönyvhöz csatolva)*

**III. NAPIREND:**

**Javaslat a Pásztó központú háziorvosi ügyeleti szerződés meghosszabbítására**

*(előterjesztés a jegyzőkönyvhöz csatolva)*

**Kovács Ottó Béla polgármester**: 2020. június 18-án rendeletileg június 30-ig kötöttük meg a háziorvosi ügyeleti ellátásra vonatkozóan a szerződést a Pannon Paramedic Kft-vel. Az ügyeleti rendszer átalakítása még folyamatban van, az OMSZ-nek eddig hat megyét sikerült átvenni, ezért javaslom a szerződés meghosszabbítását 2023. december 31-ig azzal a változtatással, hogy ha jogszabály a szerződés fenntartását lehetetlenné teszi, akkor a szerződést bármelyik fél 15 napos határidővel a másik félnek címzett egyoldalú írásbelinyilatkozattal felmondhatja.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 3 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**35/2023.(VII.3.) Képviselő-testületi határozat**

Szarvasgede Község Önkormányzata Képviselő-testülete a Pannon Paramedic Kft-vel a Pásztó központú háziorvosi ügyeleti ellátásra megkötött szerződést változatlan formában 2023. december 31. napjáig meghosszabbítja a melléklet tartalommal azzal a változtatással, hogy ha jogszabály a szerződés fenntartását lehetetlenné teszi, akkor a szerződést bármelyik fél 15 napos határidővel a másik félnek címzett egyoldalú írásbelinyilatkozattal felmondhatja.

**Határidő**: azonnal

**Felelős**: Kovács Ottó Béla polgármester

**IV. NAPIREND:**

**Javaslat a Községháza szennyvízrákötésére érkezett ajánlatok elbírálására**

*(előterjesztés és határozati javaslat a jegyzőkönyvhöz csatolva)*

**Kovács Ottó Béla polgármester**: A Községháza szennyvízcsatorna bekötése még nem történt meg. A szennyvízcsatorna bekötés kiépítésére kértünk árajánlatot, melyre három ajánlat érkezett:

* Csatépker Kft (1123 Budapest, Bán út 1/B) bruttó 4.762.500 Ft
* Moha Brothers Kft (2600 Vác, Gödöllői út 4.) bruttó 4.139.565 Ft
* Tamaskovics János egyéni vállalkozó (2687 Bercel, Ifjúság u. 60.) bruttó 3.914.140 Ft

Javaslom a legkedvezőbb ajánlatot adó Tamaskovics János egyéni vállalkozó ajánlatának elfogadását.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 3 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**36/2023.(VII.3.) Képviselő-testületi határozat**

Szarvasgede Község Önkormányzata részére az önkormányzati tulajdonú Községháza (3051 Szarvasgede, Kossuth L. út 119.) szennyvízcsatorna bekötésének kiépítésére az alábbi árajánlatok érkeztek:

* Csatépker Kft (1123 Budapest, Bán út 1/B) bruttó 4.762.500 Ft
* Moha Brothers Kft (2600 Vác, Gödöllői út 4.) bruttó 4.139.565 Ft
* Tamaskovics János egyéni vállalkozó (2687 Bercel, Ifjúság u. 60.) bruttó 3.914.140 Ft

A Képviselő-testület a beérkezett ajánlatok közül a legalacsonyabb ajánlatot adó Tamaskovics János egyéni vállalkozó ajánlatát fogadja el bruttó 3.914.140 Ft összeggel és felhatalmazza a polgármestert a kivitelezési szerződés megkötésére.

**Felelős:** Kovács Ottó Béla polgármester, dr. Horkai-Tóth Gabriella jegyző

**Határidő:** azonnal

**V. NAPIREND:**

**Javaslat átereszek tisztítására, árok profilozására érkezett ajánlatok elbírálására**

*(előterjesztés és határozati javaslat a jegyzőkönyvhöz csatolva)*

**Kovács Ottó Béla polgármester**: A Rákóczi úton sok évre visszamenőlegesen jelentkező probléma, hogy az áteresz el van dugulva. Az átereszek tisztítására, árok profilozására kértünk árajánlatot, melyre három ajánlat érkezett:

* Csatépker Kft (1123 Budapest, Bán út 1/B) bruttó 961.390 Ft
* Moha Brothers Kft (2600 Vác, Gödöllői út 4.) bruttó 764.032 Ft
* Tamaskovics János egyéni vállalkozó (2687 Bercel, Ifjúság u. 60.) bruttó 667.004 Ft

Javaslom a legkedvezőbb ajánlatot adó Tamaskovics János egyéni vállalkozó ajánlatának elfogadását.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 3 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**37/2023.(VII.3.) Képviselő-testületi határozat**

Szarvasgede Község Önkormányzata részére átereszek tisztítására, árok profilozására szintezéssel, föld elszállításával az alábbi árajánlatok érkeztek:

* Csatépker Kft (1123 Budapest, Bán út 1/B) bruttó 961.390 Ft
* Moha Brothers Kft (2600 Vác, Gödöllői út 4.) bruttó 764.032 Ft
* Tamaskovics János egyéni vállalkozó (2687 Bercel, Ifjúság u. 60.) bruttó 667.004 Ft

A Képviselő-testület a beérkezett ajánlatok közül a legalacsonyabb ajánlatot adó Tamaskovics János egyéni vállalkozó ajánlatát fogadja el bruttó 667.004 Ft összeggel és felhatalmazza a polgármestert a kivitelezési szerződés megkötésére.

**Felelős:** Kovács Ottó Béla polgármester, dr. Horkai-Tóth Gabriella jegyző

**Határidő:** azonnal

**VI. NAPIREND:**

**KIARA SK Bt kérelme haszonbérleti díj elengedésére**

*(kérelem a jegyzőkönyvhöz csatolva)*

**Kovács Ottó Béla polgármester:** A KIARA SK Bt. ügyvezetője 2023. március 29-én küldött egy levelet, hogy szeretné felmondani a Szarvasgede 026/5 és 026/6 hrsz-ú területekre vonatkozó haszonbérleti szerződést. A levél beérkezését követő legközelebbi, 2023. május 23-i képviselő-testületi ülésen ezt tárgyaltuk is, május 31-i időponttal közös megegyezéssel szüntettük meg a szerződést. Ő viszont kéri az idei évre időarányosan megállapított 54.190.-Ft haszonbérleti díj elengedését, arra hivatkozással, hogy a területet nem tudja megközelíteni, művelni nem tudta.

**dr. Horkai-Tóth Gabriella jegyző:** Álláspontom szerint a kérelem benyújtását követő következő testületi ülésen napirendre tűztük a kérelmet, akkor a testület döntött, hogy közös megegyezéssel hozzájárul a szerződés felmondásába. A földforgalmi törvény azt mondja, hogy gazdasági év végén lehet felmondani a szerződést, tehát, ha a képviselő-testület nem járult volna hozzá a közös megegyezéssel megszüntetéshez, akkor október 31-ig fenn kellett volna tartani a szerződést. A felmondást kérő levélben nem jelölt meg azonnali okot és időpontot sem. Amíg a birtokában volt a földterület és amíg a földhivatali bejegyzés szerint megillette a földhasználati jog, addig javaslom fizesse a haszonbérleti díjat.

**Kovács Ottó Béla polgármester:** Mivel a szerződés közös megegyezéssel került megszüntetésre, így a képviselő-testületnek nem áll módjában eltekinteni a haszonbérleti díj elengedésétől.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 3 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**38/2023.(VII.3.) Képviselő-testületi határozat**

Szarvasgede Község Önkormányzata Képviselő-testülete az önkormányzat tulajdonát képező Szarvasgede Külterület 026/5 és 026/6 hrsz-ú legelő művelési ágú ingatlanokra a KIARA SK Bt. részére a haszonbérleti jogviszonyt megszüntető szerződésben 2023. évre időarányosan – 2023. január 1-2023. május 31. közötti időszakra - megállapított 54.190.-Ft összegű haszonbérleti díj méltányosságból történő elengedéséhez nem járul hozzá.

**Felelős:** Kovács Ottó Béla polgármester

**Határidő:** azonnal

**VII. Egyebek:**

**a.) Önkormányzati tulajdonú Szarvasgede 026/5 és 026/6 hrsz ingatlan haszonbérbeadása**

*(pályázat a jegyzőkönyvhöz csatolva)*

**Kovács Ottó Béla polgármester:** A kiírt pályázati felhívásra június 30-ig lehetett jelentkezni, egy pályázat érkezett Fülöp-Posta Anett Ildikó részéről. Javaslom az ajánlata elfogadását, kérem a testület felhatalmazását a haszonbérleti szerződés megkötésére.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 3 igen szavazattal, ellenszavazat, tartózkodás nélkül egyhangúlag elfogadja a javaslatot és az alábbi határozatot hozza:

**39/2023.(VII.3.) Képviselő-testületi határozat**

Szarvasgede Község Önkormányzata Fülöp-Posta Anett Ildikó szarvasgedei lakos által benyújtott pályázatra az önkormányzat tulajdonában lévő Szarvasgede Külterület 026/5 és 026/6. hrsz. legelő művelési ágú összesen 6 hektár 5028 m2 területű ingatlant – 5 ft/m2, azaz összesen 325.140 Ft/év áron - 5 év időtartamra, 2023. augusztus 1. napjától 2028. július 31. napjáig haszonbérbe adja.

A haszonbérleti díj összege évente az önkormányzat költségvetési rendeletében meghatározott mértékben emelkedik.

A Képviselő-testület felhatalmazza a polgármestert a haszonbérleti szerződés megkötésére.

**Határidő**: értelemszerűen

**Felelős**: Kovács Ottó Béla polgármester

**Bejelentések:**

**Kovács Ottó Béla polgármester**: Az óvoda udvari játszóeszközök felújítása, telepítése határidőre megtörtént.

- A mai napon elkezdődött a természetjáró tábor.

A képviselők részéről további kérdés, észrevétel nem hangzott el, a polgármester megköszöni a részvételt, a testületi ülést bezárja.

Kmf.

Kovács Ottó Béla dr. Horkai-Tóth Gabriella

 polgármester jegyző